Federiko Marketi
Federiko Marketi (itāļu: Federico Marchetti, dzimis 1983. gada 7. februārī) ir Itālijas futbolists, spēlē vārtsarga pozīcijā, bijušais Itālijas futbola izlases dalībnieks. Kopš 2023. gada Marketi pārstāv Maltas Premjerlīgas komandu Ħamrun Spartans. Savu karjeru 2002. gadā sācis Torino komandā. Ticis izīrēts vairākām Itālijas zemāko līgu komandām. 2005. gadā pievienojies La Biellese, vēlāk spēlējis arī AlbinoLeffe un Cagliari. 2011. gadā pievienojies Lazio, ar ko viņš 2013. gadā uzvarēja Coppa Italia. 2018. gadā, pēc līguma beigām ar Lazio, Marketi pievienojās Genoa. Itālijas futbola izlases sastāvā debitējis 2009. gadā. Piedalījies 2010. gada FIFA Pasaules kausā, 2013. gada FIFA Konfederāciju kausā un 2016. gada Eiropas čempionātā.